Uusi Sherlock

Uusi Sherlock () on BBC:n ja Hartswood Filmsin tuottama brittiläinen televisiosarja Arthur Conan Doylen luoman salapoliisi Sherlock Holmesin seikkailuista siirrettynä nykyajan Lontooseen. Sarjasta on esitetty neljä tuotantokautta, joista kukin sisältää kolme 90-minuuttista jaksoa.

Uuden Sherlockin nimiosaa näyttelee Benedict Cumberbatch ja hänen apuriaan tohtori John Watsonia näyttelee Martin Freeman. Sarjan ovat käsikirjoittaneet Steven Moffat, Mark Gatiss ja Stephen Thompson, ja sitä ovat ohjanneet Paul McGuigan ja Euros Lyn.

Parhaimmillaan sarjalla oli vuonna 2010 Britanniassa yhdeksän miljoonaa katsojaa. Keväällä 2011 Uusi Sherlock palkittiin Bafta-gaalassa parhaana draamasarjana, minkä lisäksi Martin Freeman sai palkinnon sivuosaroolistaan. Suomessa sarjan ensimmäinen kausi esitettiin TV1:ssä 5. kesäkuuta 2011 alkaen. Uudelleen kausi esitettiin 21. heinäkuuta 2012 alkaen yhdessä toisen kauden kanssa. Kolmas kausi esitettiin tammi–helmikuussa 2014. Neljäs kausikin on esitetty, ja se on Ylen Areenassa.Uusi Sherlock Yle Areena. Viitattu 5.6.2022

 Tuotanto 
Steven Moffat ja Mark Gatiss alkoivat suunnitella nykyaikaan sijoittuvaa televisiosarjaa Sherlock Holmesin seikkailuista käsikirjoittaessaan Doctor Whota ja matkustaessaan usein yhdessä Lontoosta sarjan tuotantopaikalle Cardiffiin. He tunnustivat molemmat pitävänsä eniten Basil Rathbonen esittämästä Sherlock Holmesista 1930–1940-luvun elokuvissa, jotka olivat heidän mielestään lähempänä Conan Doylen tarinoiden sävyä kuin monet tarkemmat sovitukset. Siirtämällä sarjan nykyaikaan he saattoivat keskittyä päähenkilöihin eivätkä niitä tavallisesti ympäröivään viktoriaaniseen tapahtumaympäristöön.

Sherlockista kuvattiin vuonna 2009 yksi 60-minuuttinen pilottijakso, joka oli tarkoitus esittää televisiossa syksyllä 2009. Myönteisen palautteen perusteella BBC päätti kokonaisen tuotantokauden tilaamisesta. Pilottijakson valmistumisen jälkeen siitä päätettiin tehdä kokonaan uusi versio, eikä alkuperäistä jaksoa esitetty televisiossa. Sen perusteella BBC:n sisällä ja mediassa liikkui huhuja, jotka ennakoivat sarjan epäonnistumista. Pilottijakson uusintakuvausten lisäksi BBC tilasi sarjasta kaksi uutta tunnin mittaista jaksoa. Pilottijakso ”A Study in Pink” on sittemmin julkaistu Britanniassa ensimmäisen tuotantokauden blu-ray-julkaisun lisämateriaalina.Sherlock: Series 1 (TV) (Blu-ray) (2010). DVDCompare.net 

Sarjan saaman suuren suosion vuoksi siitä tehtiin vuonna 2010 toinen tuotantokausi, ja BBC esitti toisen kauden jaksot tammikuussa 2012. Viimeisen jakson tultua televisiosta Steven Moffat kertoi BBC:n tilanneen sarjasta toisen ja kolmannen tuotantokauden yhtä aikaa. Martin Freeman kertoi alkukeväällä 2012 haastattelussa, että kolmannen kauden kuvaukset alkaisivat 18. maaliskuuta.

Neljäs kausi suunniteltiin vuoden 2015 loppuun, mutta Steven Moffat ilmoitti alkuvuodesta 2015, ettei kuvauksia saada päätökseen saman vuoden puolella, joten esitys siirtyy vuoteen 2017. Moffat sekä Mark Gatiss ovat kehittäneet juonen myös viidenteen kauteen. Katsojien odotellessa uutta kautta Moffat ja Gatiss ovat lisäksi olleet työllistettyjä muissakin projekteissa.

Erikoisjakso "The Abominable Bride" esitettiin tammikuussa 2016. Pääosa jaksosta sijoittuu Sherlock Holmes -tarinoiden alkuperäiseen tapahtumaympäristöön, viktoriaanisen ajan Lontooseen. Jakso esitettiin television lisäksi myös elokuvateattereissa ympäri maailmaa.

Arvostelu
Rotten Tomatoes -sivustolla sarjan kolmen ensimmäisen kauden ratingit ovat 91–94 %, mutta neljännen kauden vain 54 %. Positiivista palautetta sarja sai muun muassa The Guardianin kriitikolta ja sai Primetime Emmy -palkinnon yhdeksän kertaa. IMDb arvotti sarjalle 9,1 tähteä kymmenestä.

Näyttelijät

 Jaksot 
 Ensimmäinen kausi (2010) 
 # Jakson nimi  Ohjaaja  Käsikirjoitus  Perustuu tarinaan  Esitetty ensi kerran Suomessa Alkuperäinen ensiesitys

 Toinen kausi (2012) 
 # Jakson nimi  Ohjaaja  Käsikirjoitus  Perustuu tarinaan  Esitetty ensi kerran Suomessa Alkuperäinen ensiesitys

 Kolmas kausi (2014) 
 # Jakson nimi  Ohjaaja  Käsikirjoitus  Perustuu tarinaan  Esitetty ensi kerran Suomessa Alkuperäinen ensiesitys

 Erikoisjakso The Abominable Bride (2016) 
 # Jakson nimi  Ohjaaja  Käsikirjoitus  Perustuu tarinaan  Esitetty ensi kerran Suomessa Alkuperäinen ensiesitys

 Neljäs kausi (2017) 
#Jakson nimiOhjaajaKäsikirjoitusPerustuu tarinaan Esitetty ensi kerran SuomessaAlkuperäinen esitys10The Six ThatchersRachel TalalayMark GatissKuusi NapoleoniaEi esitetty tammikuuta 2017   Mystinen murtoaalto tempaisee Sherlockin mukaansa selvittämään ministeri, rintapatsaiden mysteeriä. Liikemiehen pihasta löytyy auto, jossa makaava ruumis ohjaa tutkimuksen uudelle urille, ja näin paljastuu vaarallinen salaisuus Watsonin vaimon Mary Morstanin menneisyydestä.11The Lying DetectiveNick HurranSteven MoffatKuoleva salapoliisiEi esitetty8. tammikuuta 2017Watson ja rouva Hudson lähettävät huumekoukkuun jääneen Sherlockin katkolle, sillä he pelkäävät aineiden ottaneen tutkijasta vallan. Se ei kuitenkaan estä tätä pysäyttämästä sairaalaan soluttautunutta sarjamurhaaja, mutta sillä on kohtalokkaat seuraukset, kun  Watson kaapataan.12The Final ProblemBenjamin CaronMark Gatiss & Steven Moffat-Ei esitetty15. tammikuuta 2017Vanha perhesalaisuus nousee pintaan, ja Sherlock tarvitsee Watsonin pelastamiseen Mycroftin apua. Holmes joutuu palaamaan alkujuurilleen ja matkustaa Mycroftin kanssa heidän lapsuudenkotiinsa, missä Sherlock joutuu kohtaamaan älykkäimmän ja viekkaimman vihollisensa.

Lähteet

 Aiheesta muualla 

Luokka:2010-luvun brittiläiset draamasarjat
Luokka:2010-luvun brittiläiset rikossarjat
Luokka:Sherlock Holmes
Luokka:Romaaneihin perustuvat televisiosarjat
Luokka:Primetime Emmy -palkitut ohjelmat
Luokka:Seulonnan keskeiset artikkelit
Luokka:BBC:n televisio-ohjelmat